Miriam Andrés Prieto

Raquel Miriam Andrés Prieto (Palentzia, 1976ko irailaren 13a) Espainiako Langile Alderdi Sozialistaren (PSOE) politikaria da, eta 2023ko ekainaren 17an Palentziako alkate kargua bete zuen.

 Bizitza 
Palentzian jaio zen 1976an, eta Zuzenbidean lizentziatu zen. 

 Ibilbidea 
PSOEko militantea eta 1999an hautatu zuten lehen aldiz Palentziako Udaleko zinegotzi. 11 urte eman zituen karguan, eta, hasiera batean, Gazteriaren zinegotzi ordezkaria izan zen. Probintziako diputatua izan zen 2004 eta 2008 urteen artean, eta Gaztela eta Leongo Gazteria Sozialistaren idazkari nagusia 2004 eta 2007 urteen artean. 2007 urteko udal hauteskundeen ostean, Festetako zinegotzi ordezkaria izendatu zuten. 2008 urteko eta 2011 urteko hauteskunde orokorretan senatari hautatu zuten Palentziako probintzian.

2012 urteko maiatzaren 26an Palentziako PSOEko probintzia-idazkari lanetan hasi zen, Julio Villarrubiaren ordez.

2019 urteko Espainiako udal hauteskundeen ondoren, Palentziako PSOEren hautagaitza izan zen zerrenda bozkatuena, baina eskuineko blokeko hiru alderdien (PP, Cs eta Vox) aliantza batek Mario Simon Martin Ciudadanoseko hautagaiari alkatetza lortzen lagundu zion. 

2023 urteko Espainiako udal hauteskundeetan Miriam Andrés buru zuen Palentziako PSOEren hautagaitzak lehen indar politiko izaten jarraitu zuen, 10 zinegotzi eta 14.487 botorekin (udalerriko sufragioaren %36,83). Orduko horretan Udaletxe zatikatu baten egoera eman zen berriro ere, udalerriaren gobernagarritasunaren giltza izan zuen Vamos Palencia izeneko indar politikoa sartu zenean. Alderdiak zerrenda bozkatuenari utzi zion gobernatzen, eta Palentziako PSOErekin akordio programatikoa sinatu ondoren, Miriam Andrés automatikoki bihurtu zen Palentziako alkate.

 Izandako karguak 

 Palentziako Udaleko zinegotzia. (1999-2011)
 Palentziako Diputazio Probintzialeko diputatu probintziala. (2004-2008)
 Gaztela eta Leongo Gazte Sozialisten idazkari nagusia. (2004-2007)
 Senataria Palentziako probintzian. (2008tik)
 Palentziako PSOEko idazkari nagusia. (2012tik)
 Palentziako Udaleko zinegotzia. (2015etik)
 Palentziako alkatea. (2023ko ekainare 17an)

 Erreferentziak 

 Kanpo estekak

Kategoria:Palentziarrak
Kategoria:Emakume politikariak
Kategoria:Emakume alkateak
Kategoria:Espainiako Langileen Alderdi Sozialistako politikariak